b'\n_START_ARTICLE_\nHillary Clinton\n_START_SECTION_\nZasebno \xc5\xbeivljenje\n_START_PARAGRAPH_\nHillary Clinton, rojena Hillary Rodham, je odra\xc5\xa1\xc4\x8dala v Park Ridgeu v zvezni dr\xc5\xbeavi Illinois. Kasneje je \xc5\xa1tudirala na elitni \xc5\xa1oli Wellesley College.\n_START_SECTION_\nPoklicno \xc5\xbeivljenje\n_START_PARAGRAPH_\nNekdanja prva dama v \xc4\x8dasu mandatov predsednika Billa Clintona od leta 1993 do 2001, senatorka iz New Yorka od leta 2001 do 2009 in zunanja ministrica v prvem mandatu predsednika Obame od leta 2009 do 2013._NEWLINE_Med guvernerskima mandatoma svojega mo\xc5\xbea Billa Clintona 1979-1981 in 1983-1992 je bila prva dama zvezne dr\xc5\xbeave Arkansas. Od leta 1986 do 1992 je bila \xc4\x8dlanica uprave trgovinske verige Wal-Mart. Novembra 2000 se je za\xc4\x8dela vidneje politi\xc4\x8dno udejstvovati, ko je kandidirala za senatorko zvezne dr\xc5\xbeave New York in sede\xc5\xbe tudi dobila._NEWLINE_V zunanji politiki ostro nasprotuje posredovanju ameri\xc5\xa1kih sil v Iraku. Na podro\xc4\x8dju notranje politike je bil najodmevnej\xc5\xa1i njen predlog reforme zdravstva._NEWLINE_Ob prisegi Baracka Obame za predsednika ZDA je bila z njegove strani predlagana za Dr\xc5\xbeavno sekretarko (zunanji minister). Senat jo je potrdil z 94 glasovi za in dvema proti.\n_START_SECTION_\nPredsedni\xc5\xa1ke volitve 2016\n_START_PARAGRAPH_\nHillary Clinton je aprila 2015 uradno objavila svojo kandidaturo za predsednico ZDA na listi demokratov. \xc4\x8ce bi uspela zmagati bi postala prva \xc5\xbeenska predsednica v zgodovini ZDA._NEWLINE_Clintonova je dobila strankarske volitve v 34 dr\xc5\xbeavah ZDA, njen protikandidat Sanders pa 23 dr\xc5\xbeav. Zbrala je 2795 delegatov za strankarsko nominacijo. Za zmago je bilo potrebnih 2383 delegatov. Njen glavni protikandidat Bernie Sanders je 12. julija priznal poraz v tekmi za demokratsko predsedni\xc5\xa1ko nominacijo ter uradno in javno podprl Hillary Clinton za naslednjo predsednico ZDA.'